Ons sal uiteindelik voor die Regter van die heelal moet gaan staan (Oordeel) - www.bybelkennis.co.za
As die Here weer gaan kom, gaan daar eers 'n finale "hofsaak" wees met God as die Regter. By die finale oordeel of hofsaak gaan God as Regter, aandui wie vir ewig by Hom mag wees en wie nie, ja, wie gered is en wie nie (Openbaring 21:11-15; Matteus 25:31-46).
Die mense wat nie aan God behoort nie en wat in hierdie wêreld geleef het asof Hy nie bestaan nie, sal geoordeel word. Dit beteken dat God vir ewig sy rug op hulle sal draai. Hulle sal in hulle eie boosheid vasloop en vergaan. Die mense wat aan God behoort, sal hoor dat hulle vry is om vir ewig saam met God te leef. In die hofsaak het hulle iets wat sterk in hulle guns tel. Hulle het 'n Advokaat, Jesus, wat namens hulle by die Regter intree (Romeine 8:31-39). As jy Jesus dus ken en vir Hom lief is, sal Hy jou ook nie vergeet by die laaste oordeel nie. Geen Christen hoef dus bang te wees vir die finale oordeel nie.